L-ilsien Malti mhux biss hu rikonoxxut bħala lingwa uffiċjali tal-Unjoni Ewropea, iżda issa beda jiġi studjat b’mod akkademiku f’Universita’ Ġermaniża li sentejn ilu fetħet ċentru tal-ilsien Malti fejn lingwisti minn 17-il pajjiż u studenti Ġermaniżi u Ewropej qed jagħmlu studji u riċerka fuq din il-lingwa semitika b’alfabett latin. Iċ-ċentru li beda fi proġett bi sħab mal-Universita’ ta’ Malta, mistenni jagħmel studju fuq id-djaletti Maltin u fuq kollox jagħti lill-ilsien Malti, l-importanza li tistħoqqlu fost l-ilsna Ewropej l-oħra.